SKF's kvartalsregnskab for Q3 2014
"Efterspørgslen var lidt lavere end forventet i dette kvartal, særligt i Europa og i vores bilsegment. Som et resultat af dette blev produktionen nedjusteret mere end planlagt i begyndelsen af kvartalet, hvilket påvirkede vores resultater, men samtidig sikrede, at vi også reducerede varelagre i fast valuta. Vores cash flow, på over SEK 1,4 mia., var stærkt, og vi har fortsat fokus på at reducere driftskapitalen. Dette arbejde vil blive forstærket i fjerde kvartal og i de kommende år, da vi tager særlige skridt med henblik på at adressere de forskellige områder inden for driftskapital.
Vi fortsatte med at få en række vigtige ordrer, vi lancerede en række nye produkter og offentliggjorde også etableringen af et nyt Global Technical Centre i Nordamerika. I slutningen af næste år, når centeret er oppe at køre, vil det fuldende vores planlagte netværk bestående af to Global Technical Centres i hver hovedregion på verdensplan.
Det er næsten et år siden, at vi opkøbte Kaydon, og vækst og indtjeningsudvikling har været meget positiv siden da. Integrationen kører fuldt på linje med vores planer, hvad angår salgs- og omkostningssynergier.
Når vi ser fremad, fortsætter vi med at drive virksomhed i et usikkert forretningsmiljø, som endda kan være forværret en anelse i Europa de seneste måneder. Som sådan forventer vi, at efterspørgslen efter vores produkter i fjerde kvartal vil være relativt uændret både sekventielt og år-til-år, og vi vil køre produktionen lidt lavere end salg for yderligere at nedbringe varelagre.
Jeg har tidligere annonceret, at jeg træder tilbage som President & CEO i slutningen af året, og bestyrelsen
har valgt Alrik Danielson som min efterfølger fra den 1. januar. Jeg byder Alrik varmt velkommen tilbage til SKF."
År til dato 2014
Salget i tredje kvartal i lokale valutaer og eksklusive struktur var relativt uændret i Europa og Latinamerika, steg med 3% i Nordamerika, med 8% i Asien og med 7% i Mellemøsten og Afrika.
Produktionen i tredje kvartal var relativt uændret sammenlignet med sidste år.
Salget i de første ni måneder i lokale valutaer og eksklusive struktur steg med 2% i Europa, 3% i Nordamerika, 1% i Latinamerika, 11% i Asien og 14% i Mellemøsten og Afrika.
Produktionen i de første ni måneder var lidt højere sammenlignet med sidste år.
Markedsudsigter for fjerde kvartal 2014
Efterspørgsel sammenlignet med fjerde kvartal 2013
Efterspørgslen efter SKF's produkter og serviceydelser forventes at være relativt uændret for koncernen og for Europa, lidt højere for Asien og Nordamerika og lidt lavere for Latinamerika. Den forventes at blive lidt højere for Strategic Industries og forblive relativt uændret for Regional Sales & Service og lidt lavere for Automotive.
Efterspørgsel sammenlignet med tredje kvartal 2014
Efterspørgslen efter SKF's produkter og serviceydelser forventes at være relativt uændret for koncernen og for Europa, lidt højere for Asien og Nordamerika og lidt lavere for Latinamerika. Den forventes at være relativt uændret for Strategic Industries, lidt højere for Regional Sales & Service og lidt lavere for Automotive.
Produktionen forventes at være lidt lavere år-til-år og sammenlignet med tredje kvartal.
Gøteborg, den 15. oktober 2014
Der vil blive afholdt en telefonkonference den 15. oktober kl. 14.00 (CEST), kl. 13.00 (UK) og kl. 08.00 (US):
Du kan finde alle oplysninger vedrørende SKF's nimånedersresultater for 2014 på IR-websiden.
Press Relations: Ingalill Östman, +46 31 337 3260; +46 706 97 3260; ingalill.ostman@skf.com
Investor Relations: Marita Björk, +46 31 337 1994; +46 705 18 1994; marita.bjork@skf.com
SKF AB er forpligtet til at offentliggøre oplysningerne heri i henhold til den svenske lov om værdipapirmarkeder og/eller lov om handel med finansielle instrumenter. Oplysningerne blev sendt til offentliggørelse kl. 13.00 den 15. oktober 2014.